# Al Capone

### Wikipedia

Alphonse Gabriel Capone (17. tammikuuta 1899–25. tammikuuta 1947), paremmin tunnettu nimellä Al (Arpinaama) Capone, oli yhdysvaltalainen gangsteri. Capone tunnetaan parhaiten Chicagoon keskittyneistä, Yhdysvaltain kieltolain aikaisista alkoholin salakuljetus- ja myyntibisneksistään, joilla hän tienasi omaisuuden. Hän jäi kiinni verovilpistä ja hänet pidätti Eliot Ness ja Lahjomattomat.

## [muokkaa] Alku

Capone syntyi Brooklynissä, New Yorkissa vuonna 1899 italialaissiirtolaisten perheeseen. Jo teini-ikäisenä Capone liittyi Brooklynin nuorisorikollisjengeihin. Hän lopetti koulun 14-vuotiaana. Vuonna 1918 Capone meni naimisiin irlantilaisen Mary Coughlinin kanssa. New Yorkin aikana Capone työskenteli järjestäytyneelle rikollisuudelle ja teki kaksi murhaa. Tuolloin hän sai myös kuuluisan arpensa. Sen syntymisestä ei ole mitään sen kummoisempaa tarinaa kuin parturin partaveitsi. Chicagossa kerrotaan tarinaa, että parturi ei elänyt yötä pidemmälle.

Vuonna 1919 Capone joutui muuttamaan Chicagoon suututettuaan eräitä New Yorkin rikollistahoja. Chicagossa Capone avusti John Torrio -nimisen gangsterin viinantrokaus-, uhkapeli- ja prostituutioliiketoimia, ja hänestä tuli Torrion oikea käsi. Capone osoitti älykkyyttä rikollisissa asioissa, josta on todisteena osavaltioiden rajalla sijainnut bordelli. Aina, kun toisen osavaltion poliisi ratsasi paikan, bordellin työntekijät muuttivat toiselle puolelle taloa. Tuohon aikaan hän sai myös sukupuolitaudin, johon hän lopulta kuoli. Kun Torriota ammuttiin ja hän päätti jättää Chicagon, tuli Caponesta hänen bisnestensä johtaja. Avukseen Al otti veljensä Ralph Caponen, joka oli ainoa ihminen, johon hän luotti. Ralph tuomittiin ennen Alia viiden vuoden vankeuteen.

## [muokkaa] Uran huippu

Vuosina 1925–1930 Capone kasvatti liiketoimiaan merkittävästi ja hänestä tuli Chicagon suurin viinatrokari. Hänen vuositulojensa on arvioitu olleen parhaimmillaan 100 miljoonaa dollaria. Nimellisesti hän oli huonekalukauppias. Caponen panimoissa oli koko hänen uransa ajan tiukka sääntö. Sata litraa olutta piti saada valmiiksi yhdessä päivässä. Järjestäytyneisyyden osoitti myös se, että jokainen panimo oli käynnissä vain pari tuntia yössä mahdollisten ratsioiden välttämiseksi. Tynnyrien valmistus ja pesupaikatkin oli järjestetty erikseen ja usein kävikin niin, että poliisit ratsasivat vain tynnyrinpesuloita. Capone käytti myös rikollisissa toimissaan yhtä laillista tehdastaan, jossa hän valmisti alkoholitonta viinan korviketta. Kun korvike oli kuljetettu kapakkaan, siihen täytyi vain lisätä alkoholi. Ensimmäisen kerran Capone tuomittiin Philadelphiassa aseen luvattomasta hallussapidosta vuodeksi vankeuteen, mutta tuomio lyheni hyvän käytöksen perusteella kymmeneen kuukauteen. Capone oli häikäilemätön ja usein surmautti kilpailijansa ennen kuin nämä kasvoivat liian vahvoiksi. Tunnetuin Caponen järjestämä murha lienee ystävänpäivänä 1929 tapahtunut seitsemän kilpailevan jengin jäsenen surmaaminen. Caponen miehet pukeutuivat poliiseiksi ja ampuivat miehet ennen kuin he edes tajusivat juttua. Capone antoi myös käskyn murhauttaa Eliot Nessin, mutta tämä suunnitelma epäonnistui. Yhdeksästä Lahjomattomasta hän onnistui surmauttamaan vain yhden.

## [muokkaa] Uran loppu

Lopulta Capone tuomittiin vuonna 1931 kymmeneksi vuodeksi vankeuteen veronkierrosta. Tuomio oli pisin mahdollinen veronkierrosta annettava. Vuonna 1932 hänet lähetettiin Atlantan vankilaan. Kun hän yhä sieltä käsin pystyi hoitamaan liiketoimiaan, hänet lähetettiin 1934 tiukempaan Alcatraziin, mikä kieltolain kumoamisen ohella merkitsi Caponen luoman imperiumin nopeaa hiipumista. Capone kuoli vuonna 1947 syfilikseen.

Haettu osoitteesta http://fi.wikipedia.org../../../a/l/_/Al_Capone_36a3.html

Luokka: Yhdysvaltalaiset rikolliset

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Afrikaans
- Bosanski
- Български
- Català
- Česky
- Cymraeg
- Dansk
- Deutsch
- English
- Español
- Esperanto
- Euskara
- Français
- Hrvatski
- Italiano
- עברית
- Lietuvių
- Magyar
- Nederlands
- 日本語
- Norsk (bokmål)
- Polski
- Português
- Русский
- Shqip
- Slovenščina
- Srpskohrvatski / Српскохрватски
- Svenska
- Türkçe
- Žemaitėška